b'\n_START_ARTICLE_\nIngebj\xc3\xb8rg Finnsdatter\n_START_SECTION_\nLiv og virke\n_START_PARAGRAPH_\nHun ble f\xc3\xb8rst gift i 1038 med Torfinn, jarl av Orkn\xc3\xb8yene (1009\xe2\x80\x931064?) siden med den skotske kongen Malcolm III (1031\xe2\x80\x931093). _NEWLINE_Ingebj\xc3\xb8rg ble f\xc3\xb8rst gift med Torfinn, jarl av Orkn\xc3\xb8yene. Orkn\xc3\xb8yingenes saga hevder at Kalv Arnesson, Ingebj\xc3\xb8rgs onkel, var i landsforvisning p\xc3\xa5 Orkn\xc3\xb8yene etter at hun ble gift med Torfinn. Det var under styret til kong Magnus den gode, s\xc3\xb8nn av Olav den hellige, som styrte fra 1035 til 1047, og som antagelig d\xc3\xb8d f\xc3\xb8r danske Hardeknut d\xc3\xb8de i 1042. Torfinn og Ingebj\xc3\xb8rg fikk s\xc3\xb8nnene P\xc3\xa5l og Erlend, som begge ble jarler under morens formynderskap. Erlend fikk s\xc3\xb8nnen Magnus, som er Orkn\xc3\xb8yenes nasjonalhelgen. Begge s\xc3\xb8nnene hennes deltok i Harald Hardr\xc3\xa5des mislykte invasjon av kongeriket England i 1066._NEWLINE_Snorre Sturluson i Heimskringla (sagaene om de norske kongene), og den anonyme sammenstilleren av Orkn\xc3\xb8yingenes saga skrev at Torfinn var den mektigste av alle jarlene p\xc3\xa5 Orkn\xc3\xb8yene og han styrte over betydelige omr\xc3\xa5der utover de nordlige \xc3\xb8yene, inkluderte p\xc3\xa5 det skotske fastlandet. Han d\xc3\xb8de en gang rundt 1065, og Ingebj\xc3\xb8rg valgte \xc3\xa5 gifte seg p\xc3\xa5 nytt med den g\xc3\xa6liske kongen av Alba (dagens Skottland), M\xc3\xa1el Coluim mac Donnchada, eller Malcolm III av Skottland som han n\xc3\xa5 er mest kjent som. N\xc3\xa5r ekteskapet ble inng\xc3\xa5tt er ikke kjent, bortsett fra at det m\xc3\xa5 ha skjedd en gang etter 1065. Hun f\xc3\xb8dte ham minst en s\xc3\xb8nn, kanskje to. Orkn\xc3\xb8yingenes saga forteller at Donnchad mac Mail Coluim, mer kjent som Duncan II av Skottland, var deres s\xc3\xb8nn. Det er en mulighet at en Domnall, s\xc3\xb8nn av M\xc3\xa1el Coluim, ogs\xc3\xa5 ble f\xc3\xb8dt av henne, og som Ulster-annalene rapporterte som d\xc3\xb8d i 1085. Det siste er ikke sikkert at M\xc3\xa1el Coluim, eller Malcolm III, faktisk var far til denne Domnall (anglifisert som Donald). Den skotske historikeren Alan Orr Anderson mener det er like sannsynlig at Domnall var en s\xc3\xb8nn av M\xc3\xa1el Coluim mac Ma\xc3\xadl Brigti, mormaer av Moray, som ogs\xc3\xa5 ble omtalt som en \xc2\xabkonge\xc2\xbb av Skottland i 1029. Ingebj\xc3\xb8rgs s\xc3\xb8nn Duncan oppn\xc3\xa5dde \xc3\xa5 bli skotsk konge etter sin fars d\xc3\xb8d, men han ble aldri preget av sin mors kulturelle r\xc3\xb8tter. Han ble utlevert som gissel til den engelske kongen, og tilbrakte store deler av livet oppfostret i anglo-normannisk kultur. Duncan fikk kun en s\xc3\xb8nn, William fitz Duncan._NEWLINE_Ingebj\xc3\xb8rg er antatt \xc3\xa5 ha d\xc3\xb8dd en gang f\xc3\xb8r 1069 da Malcolm III giftet seg med den angelsaksiske prinsessen Margaret, s\xc3\xb8ster av Edgar \xc3\x86theling, en gang rundt 1070. Det er ogs\xc3\xa5 en mulighet for at hun d\xc3\xb8de f\xc3\xb8r Malcolm ble konge i 1058 da en Ingeborg comitissa opptrer i Liber Vitae Ecclesiae Dunelmensis, en liste over de som munker leste b\xc3\xb8nner for ved Durham, sammen med de personer som er kjent \xc3\xa5 ha d\xc3\xb8dd en gang rundt 1058. Om Ingebj\xc3\xb8rg aldri ble dronning kan det forklare den \xc3\xa5penbare uvitenhet om hennes eksistens hos en del skotske kronik\xc3\xb8rer.'